Bybelskool » mag
Die Prediker is ambivalent oor wysheid
Die Prediker ondersoek verder die waarde van wysheid in terme van die voordele wat dit bring. Hy doen dit deur die voorbeeld-verhaal te vertel van 'n wyse man wat 'n stad teen 'n magtige koning gered het. Maar omdat hy arm was, het niemand hom geëer en onthou nie. Wysheid is dus wel beter as krag, maar dit verhoog nie noodwendig 'n arm persoon se status in die oë van dié rykes van hierdie lewe nie.
Die Prediker is dus baie ambivalent oor wysheid. Dit is beter as brute krag (9:14). Dit is beter as 'n dwase geskree (9:17). Dit is beter as wapens (9:18). Maar, dit gee bv geen blywende status nie (9:16), word maklik geminag (9:16), en kan slegs deur een misstap bederf word (9:18). Wysheid is dus van groot waarde, maar is broos en breekbaar, omdat dit baie keer getroef kan word deur dwaasheid en/of mag.